open-index/open-wikipedia-markdown huggingface dataset:
Klaus Bonsack

**Klaus Bonsack** (også kjent som **Klaus-Michael Bonsack**; født 26. desember 1941, død 5. mars 2023) var en østtysk aker som deltok i de olympiske vinterleker 1964 i Innsbruck, 1968 i Grenoble og 1972 i Sapporo.

Bonsack vant en olympisk sølvmedalje i aking under Vinter-OL 1964 i Innsbruck. Han kom på andreplass i konkurransen ener for menn bak sin landsmann Thomas Köhler.

Fire år senere, under Vinter-OL 1968 i Grenoble, vant han sammen med Thomas Köhler toer for menn. I ener ble han nummer tre bak Manfred Schmid fra Østerrike og Thomas Köhler.

Under Vinter-OL i Sapporo, hvor han forøvrig var Øst-Tysklands flaggbærer, kom han igjen på seierspallen etter å ha kapret en bronsemedalje sammen med Wolfram Fiedler i toer for menn.

Bonsack ble verdensmester i aking i 1967 i Hammarstrand i toer.

## OL-medaljer
* 1968  Grenoble -  **Gull** i aking, toer menn 
* 1964  Innsbruck -  Sølv i aking, ener menn  
* 1968  Grenoble -  Bronse i aking, ener menn 
* 1972  Sapporo -  Bronse i aking, toer menn 

## Referanser


## Eksterne lenker
*
Josef Feistmantl

**Josef Feistmantl** (1939–2019) var en østerriksk aker som deltok i de olympiske vinterleker i 1964 i Innsbruck, 1968 i Grenoble og 1972 i Sapporo.

Feistmantl ble olympisk mester i aking under Vinter-OL i 1964 i Innsbruck. Sammen med Manfred Stengl vant han konkurransen i toer for menn foran sine landsmenn Reinhold Senn og Helmut Thaler.

Feistmantl ble verdensmester i aking 1969 Königssee i ener for menn.

## OL-medaljer
* 1964  Innsbruck -  **Gull** i aking, toer menn  Østerrike

## Se også
* Liste over personer som har tent den olympiske ild

## Referanser


## Eksterne lenker
*
Money

«**Money**» er en sang av det britiske bandet Pink Floyd fra deres album *[[The Dark Side of the Moon]]* fra 1973. Sangen er skrevet av Roger Waters og var albumets eneste singel-hit i USA.  

## Struktur
«Money» går i 7/4 takt selv om gitaristen David Gilmour beskriver takten som 7/8 i dokumentarfilmen *The Making of The Dark Side of the Moon*. Dette er en noe uvanlig takt innen rock, da de fleste rockesanger går i 4/4 takt, av og til 3/4. 

Under gitarsoloen skifter takten til 4/4, før den går tilbake igjen til 7/4 etter soloen. Dette ble gjort fordi Gilmour mente det ville bli for komplisert å lage en solo i 7/4. Kritikere har kommentert at denne dynamiske endringen gjør sangen spesiell, da tempoet er det samme under soloen som under versene, men endringen til 4/4 får sangen til å høres raskere ut under soloen. Dette skyldes endringen i bassgangen. Innledningsvis setter denne signaturen på melodien med den karakteristiske oppgangen på slutten av hver takt (4.-7. slag), men som i 4/4 kortes ned med tre slag og går over i en repeterende nedgang i hver takt som gir driv og til dels driver tempoet opp.   

Teksten er en (selv)ironisk og sarkastisk kommentar til det moderne kapitalistiske og materialistiske samfunnet, og det henvises til «rikmannsfenomener» som å kjøpe sitt eget jetfly og sin egen fotballklubb. Lydeffekter som klirring av mynter og et kassaapparat høres i bakgrunnen gjennom mesteparten av sangen. 

Sammen med The Beatles' «All You Need is Love» er dette den eneste sangen i 7/4 takt som har ligget høyt oppe på hitlistene i USA. 

## Historie
Sangen ble skrevet i et midlertidig platestudio i hageskuret til Roger Waters, og Waters har beskrevet den originale demoen som «overpertentlig og svært engelsk», i stedet for den bluesaktige og transatlantiske inspirasjonen i albumversjonen.  

«Money» ble i 1981 innspilt på nytt for utgivelsen av samlealbumet *A Collection of Great Dance Songs*, fordi Capitol Records nektet å gi lisensen til Columbia Records i USA. David Gilmour spilte inn hele sangen på nytt alene, det vil si alle trommene, gitarene, keyboard, bassgitaren og vokalen, og produserte sammen med James Guthrie. Dick Parry spilte derimot saksofon slik han hadde gjort på originalinnspillingen. 

## Konsertfremføringer
Pink Floyd har spilt sangen på de fleste av sine konserter fra og med februar 1972, bortsett fra under *[[The Wall]]*-turneen. Både Gilmour og Waters har spilt sangen under sine soloturneer.

Offisielle utgivelser med konsertopptak av «Money»:
*1988 *[[Delicate Sound of Thunder]]* 
*1995 *[[P*U*L*S*E]]* 
*2000 *[[In the Flesh Live|In the Flesh: Live]]* – Roger Waters 
*2018 *[[Us + Them]]* &ndash; Roger Waters

Dessuten ble «Money» fremført under Live 8-konserten i London i juli 2005, med samtlige originalmedlemmer og med Dick Parry på saksofon.

## Personell
På originalinnspillingen fra 1973 medvirker:
*David Gilmour, gitar og vokal
*Roger Waters, bass
*Richard Wright, Wurlitzer
*Nick Mason, trommer
*Dick Parry, tenorsaksofon

## Eksterne lenker
* 
* «Money» på Songfacts.com
Sandblåst/Gaustadvågen naturreservat

**Sandblåst/Gaustadvågen naturreservat** er et naturreservat i Hustadvika kommune i Møre og Romsdal. Naturreservatet omfatter et sammenhengende estuar, det vil si en nesten innelukket fjordarm, eller elvedelta, med to større basseng der Sandblåstelva renner ut.
 
Reservatet ble opprettet i 1988 for å «ta vare på et viktig våtmarksområde». Det fikk i 1996 status som ramsarområde, på grunn av sin betydning for trekkfugler.

Verneområdet er fylkets mest distinkte estuar, og det berører flere ulike verneinteresser: botanikk, zoologi, landskap og kvartærgeologi. Det er store tidevannssoner og strandenger her, med stor og delvis unik artsriktdom. Svært stort antall fuglearter som hekker her, eller bruker området som rasteplass under fugletrekket. 22 fuglearter er av regional interesse, 23 av nasjonal interesse og 5 av internasjonal verdi. Under trekket bl.a. inntil 200 sangsvaner, 800 gressender av ulike arter, og inntil 2500 vadere.

Det er ferdselsforbud i området fra og med april, og til og med august. Det er et utkikkspunkt i reservatets østende, nær bilveg.  Knarrashaugmyra naturreservat grenser inntil dette reservatet i sørøst.
 
## Referanser


## Eksterne lenker
*
Hans Plenk

**Hans Plenk** (født 21. februar 1938 i Berchtesgaden, død 10. september 2023) var en vesttysk aker som deltok i de olympiske vinterleker i 1964 i Innsbruck og 1968 i Grenoble.

Plenk vant en olympisk bronsemedalje i aking under Vinter-OL 1964 i Innsbruck. Han kom på tredjeplass i konkurransen ener for menn, bak Thomas Köhler og Klaus-Michael Bonsack begge fra Øst-Tyskland.

Under Vinter-OL i Grenoble var han Vest-Tysklands flaggbærer.

Plenk ble verdensmester i aking i 1965 i Davos i ener for menn.

## OL-medaljer
* 1964  Innsbruck -  Bronse i aking, ener menn  Tyskland

## Referanser


## Eksterne lenker
*
Vanlig kornbladbille

**Vanlig kornbladbille** (*Oulema melanopus*) er en av billene i delgruppen (underfamilien) hornbladbiller i familiegruppen bladbiller. Den er en av tre arter i Norge fra slekten *Oulema*.

## Utbredelse
Vanlig kornbladbille finnes sør i Norge, nesten hele Europa, utenom helt i nord. Den er utbredt på den nordlige halvkule, i Asia og Nord-Amerika. 

## Utseende og levevis
Vanlig kornbladbille er 4-5,5&nbsp;mm lang. Dekkvingene er metallisk blå eller grønn, med tydelige punktrekker. Hele brystkjoldet (pronotum) samt beina, unntatt føttene er røde. Hodet er fremstrakt og mørkt. Brystskjoldet mye smalere enn dekkvingene. 

Den lever på ulike slags gress, også på ulike slag korn, men er opptrer vanligvis ikke så tallrik at den gjør betydelig skade. Vanlig i Sør-Norge.

## Referanser




## Eksterne lenker
* 
* Vanlig kornbladbille ''Oulema melanopus'' - Fauna Europaea
* Norsk Entomologisk forening
Metakromatisk leukodystrofi

**Metakromatisk leukodystrofi**, forkortet **MLD**, er en sjelden og dødelig stoffskiftesykdom. Sykdommen inngår i klassifiseringen leukodystrofier (også kalt hvit substans-sykdommer). Dette er sykdommer som påvirker vekst og/eller utvikling av myelin, fettstoffet som fungerer som en isolator rundt nervefibre i sentralnervesystemet og det perifere nervesystemet.

## Årsak

MLD er direkte forårsaket av mangel på enzymet *Arylsulfatase A*. I nesten alle tilfeller er dette en medfødt defekt, og uten dette enzymet, vil sulfatider hope seg opp og ødelegge myelinlaget i nervesystemet. Uten dette kan nervene i hjernen ikke fungere optimalt. Sulfatider vil også samles opp i andre organer og påvirke funksjoner i disse.

## Genetikk

Sykdommen er recessivt arvelig og er definert som en defekt på kromosom nr. 22. Det er mulig å diagnostisere sykdommen ved fostervannsprøve eller morkakeprøve og det tilbys genetisk veiledning i Norge til familier som er bærere av sykdommen. I gjennomsnitt fødes det ca. 1 barn pr. år i Norge med sykdommen.

## Symptomer og prognoser

Det er definert 3 varianter av sykdommen etter hvordan symptomene utvikler seg:

* *Den sen-infantile form* som inntrer etter at barnet er fylt 1 år. Symptomene er forsinket utvikling av språk og gange, og etterhvert tap av ervervede motoriske og intellektuelle ferdigheter. Dette er den mest utbredte variant og er normalt dødelig innen måneder eller få år.
* *Den juvenile form* har samme forløp som den sen-infantile form, men inntreffer senere (3-10 årsalder) og har langsommere utvikling. Pasienten vil også kunne leve flere år med sykdommen.
* *Den adulte form* inntreffer etter fylte 16 år og er den mildeste form. Symptomene er også her tap av motoriske og intellektuelle ferdigheter, og vil i tidlig stadium oppfattes som personlighetsforstyrrelse og kunne forveksles med psykisk sykdom.

Pasientene kan også utvikle epilepsi, spasmer, og pustebesvær.

## Behandling

Sykdommen er uhelbredelig etter dagens medisinske definisjoner, men ved behandling er det gode muligheter for å redusere symptomene. Sterke smerter dempes med morfin og antiepileptikum kan forebygge spasmer. Tidlig diagnose vil også kunne forsinke sykdomsutviklingen noe.

I noen få tilfeller har benmargstransplantasjon stoppet utviklingen av sykdommen for pasienter med juvenil eller adult form.

Barn som rammes av MLD vil etter kort tid bli pleietrengende. I senere stadier kan det også være nødvendig med respirator og gastrostomi for å opprettholde livsfunksjonene.

Pågående forskning på sykdommen inkluderer stamcelleforskning, genterapi og kunstig tilførsel av enzymer.

## Referanser


## Eksterne lenker

* ''Metakromatisk leukodystrofi'', Frambu - senter for sjeldne funksjonshemninger
Nøkkrosebladbille

**Nøkkrosebladbillen** (*Galerucella nymphaea*) er en av billene i delgruppen (underfamilien) trådbladbiller i familiegruppen bladbiller.

Nøkkrosebladbillen finnes i Norge, og er utbredt i Mellom-Europa. Den finnes også i Asia og trolig i Nord-Amerika (? innført). Den er ganske vanlig på nøkkeroser.

Nøkkrosebladbillen er i underkant av 10&nbsp;mm lang, brunlig på farge. Beina er noe lysere.

## Eksterne lenker
* 
* ''Galerucella nymphaea'' - Fauna Europaea
* Norsk Entomologisk forening
Jordbærbladbille

**Jordbærbladbille** (*Galerucella tenella*) er en av billene i delgruppen (underfamilien) trådbladbiller i familiegruppen bladbiller. Den finnes vanlig i Norge, og er utbredt i Mellom-Europa. Den finnes også i Asia. 

Jordbærbladbille er 3–4&nbsp;mm lang og i hovedsak okerbrun på farge, brystskjoldet (pronotum) er litt lysere. Den lever hovedsakelig på mjødurt, sjeldnere på jordbær.

## Referanser




## Eksterne lenker
* 
* Jordbærbladbille ''Galerucella tenella'' - Fauna Europaea
* Norsk Entomologisk forening
Tshikapa

**Tshikapa** er en by i provinsen Kasaï i Den demokratiske republikken Kongo. Byen ligger omtrent 65 kilometer nord for grensen til Angola, og nesten 20 mil vest for hovedstaden i provinsen, Kananga, ved sammenløpet av Tshikapa og Kasai-elvene.

Ifølge en utgivelse fra biblioteket ved Universitetet i Utrecht vokste byens befolkning fra 38 900 i 1970 til 180 900 i 1994. De to senere krigene i Kongo har påvirket befolkningen en hel del, og per 2020 er det uklart hvor mange innbyggere byen har.

Byen ble grunnlagt av Forminere, et amerikansk/belgisk gruvekonsern som fant diamanter i området på begynnelsen av 1900-tallet. Siden den gang har Tshikapa vært senter for diamantutvinning. På grunn av diamantgruvene ble Tshikapa det stedet i verden hvor satellittelefoner var mest utbredt som kommunikasjonsmiddel, med unntak for Irak før krigen der.

## Referanser
Stripet orebladbille

**Stripet orebladbille** (*Galerucella lineola*) er en av billene i delgruppen (underfamilien) trådbladbiller i familiegruppen bladbiller. 

Stripet orebladbille finnes vanlig i Norge, og er utbredt omtrent som blå orebladbille (*Agelastica alni*), men er vanligere. Den har hatt masseopptreden enkelte år, særlig på vestlandet. Den er utbredt i store deler av Europa. Den finnes også i Asia og i Nord-Afrika. Den er ganske vanlig i oreskog. Bestandssvingingene er trolig sykliske, dvs. toppene kommer med regelmessige mellomrom. 

Stripet orebladbille er 4–5&nbsp;mm lang, brungul med en litt mørkere bred lengdestripe på hver av dekkvingene. Den har svart underside. Beina er noe lysere. Larvene er kortbygde, gråhvite til brunaktige. 

Den regnes som skadedyr og kan enkelte år gjøre store skade på oreskog hvor den gnager hull i bladene. Det er imidlertid larvene og gnaget på bladundersiden som gjør mest skade. Bladverket skjelettereres, nervenettet er uskadd, mens overhud og bladkjøtt spises opp. Dette gjør at bladene dør og blir brune. 

## Referanser




## Eksterne lenker
* 
* ''Galerucella lineola'' - Fauna Europaea
* Norsk Entomologisk forening
Manfred Stengl

**Manfred Stengl** (født 1. april 1946 i Salzburg, død 6. juni 1992) var en østerriksk aker som deltok i de olympiske vinterleker 1964 i Innsbruck og 1968 i Grenoble.

Stengl ble olympisk mester i aking under Vinter-OL 1964 i Innsbruck. Sammen med Josef Feistmantl vant han konkurransen i toer for menn foran sine landsmenn Reinhold Senn og Helmut Thaler.

Stengl døde på Isle of Man under motorsykkelraceet Isle of Man TT, han deltok i klassen Senior TT.

## OL-medaljer
* 1964  Innsbruck -  **Gull** i aking, toer menn  Østerrike

## Referanser


## Eksterne lenker
*
Astronomy Domine

**«Astronomy Domine»** er en låt fra det engelske bandet Pink Floyds debutalbum *[[The Piper at the Gates of Dawn]]*, utgitt i 1967. Opptaket har god kvalitet for den studioteknikken var vanlig på den tiden. Albumet regnes som en psykedelisk klassiker, det var på topp-10-lista i Storbritannia og er med på oversikten *1001 album du må høre før du dør*.

Låten, som er albumets åpningsspor, er skrevet av Syd Barrett som også er hovedvokalist, mens Richard Wright synger harmoniene. «Astronomy Domine» er sammen med «Interstellar Overdrive» av bandets kjente bidrag til undersjangeren space rock og var et høydepunkt i bandets repertoar de etterfølgende årene.

Lydcollagene i låten var så uvanlig på den tiden at plateselskapet sløyfet «Astronomy Domine» og «Bike» fra albumutgivelsen i USA slik at den formelle symmetrien på albumet forsvant.

## Struktur
Sangen åpner med pipelyder som kan minne om morsekoder, og om lydene som ble fanget opp av radiomottakere under Sputnik 1s ferd rundt jorden i 1957. Bandets manager, Peter Jenner, ramser opp navn på stjerner gjennom en megafon slik at det kan høres ut som beskjeder fra en kontrollstasjon til en astronaut. 

Trommene kommer drønnende inn (etter 30 sekunder), og et gitarriff repeteres. En pumpende og repetetiv basslinje følger på, sammen med et stemningsskapende Farfisaorgel i bakgrunnen. Sangen avsluttes med pipelydene fra begynnelsen, sammen med den repetetive basslinjen og Jenner med megafonen.

Teksten er ren science fiction, og en rekke himmellegemer nevnes, blant andre planetene Jupiter, Neptun og Saturn samt Uranus' måner Oberon, Miranda og Titania. Saturns måne Titan blir også nevnt.

## Konsertfremføringer
Pink Floyd spilte «Astronomy Domine» under nærmest samtlige av bandets konserter fra 1967 til 1971. Etter 1971 ble den neste gang spilt under bandets siste turné i 1994. 

Offisielle utgivelser med konsertopptak av «Astronomy Domine»:
*1969 *[[Ummagumma]]*
*1995 *[[P•U•L•S•E]]*

## Personell
*Syd Barrett – gitar og vokalist
*Roger Waters – bass
*Richard Wright – Farfisaorgel og støttevokalist
*Nick Mason – trommer og perkusjon
**Peter Jenner – vokal via megafon

## Referanser


## Eksterne lenker
*
Learning to Fly (Pink Floyd-sang)

:*for sangen av [[Tom Petty]], se [[Learning to Fly (Tom Petty-sang)]]*
**«Learning to Fly»** er en sang av det engelske progressiv rock-bandet Pink Floyd, utgitt på albumet *[[A Momentary Lapse of Reason]]* i 1987, også utgitt som singel samme år. Sangen er hovedsakelig skrevet av David Gilmour, med Bob Ezrin, Anthony Moore og Jon Carin, og er spor nummer to på albumet. 

«Learning to Fly» var Pink Floyds første nye utgivelse siden singelen «Not Now John» over fire år tidligere, og den første singelen bandet ga ut etter at Roger Waters forlot bandet i 1983.

## Struktur
Sangen starter med en industriell og drønnende lyd fra trommene, og et gitarriff fremst i lydbildet, med en synthesizer som spiller et motriff i bakgrunnen. Etter det første refrenget spiller Gilmour en kort gitarsolo før andre vers. Teksten handler simpelthen om gleden av å lære å fly, noe både Gilmour og Nick Mason kunne relatere til, da begge etterhvert tok flygersertifikat. Masons stemme kan høres som lydeffekt omtrent midtveis i sangen.

I tillegg kan teksten oppfattes som en metafor for Pink Floyds «nye liv», og Gilmours nye rolle som «leder» av bandet etter Roger Waters, da de måtte «lære å fly» uten den tidligere frontfiguren og låtskriveren.

## Konsertfremføringer
«Learning to Fly» ble spilt under nærmest samtlige av bandets konserter mellom 1987 og 1994. Under konsertene ble gitarsoloene spilt av Tim Renwick, til tross for at Gilmour spilte de på albumversjonen.

Offisielle utgivelser av konsertopptak med «Learning to Fly»:
*1988 *[[Delicate Sound of Thunder]]* 
*1995 *[[P•U•L•S•E]]*

## Personell
På originalinnspillingen fra 1987 medvirker:
*David Gilmour – gitarer og vokal
*Nick Mason – trommer og vokal
*Richard Wright – keyboard
*Jon Carin – keyboard
*Tony Levin – bass
*Steve Forman – perkusjon

## Referanser


## Eksterne lenker
*
Manhattan School of Music

**Manhattan School of Music (MSM)** er en privat musikkskole i New York, og regnes som en av verdens fremste musikkutdanningsinstitusjoner. Skolen tilbyr bachelor-, master- og doktorgradsstudier i klassisk musikk, jazz og komposisjon. 

Skolen har 275 ansatte og drøyt 800 studenter som kommer fra 40 forskjellige land. 
MSM ble grunnlagt i 1917 med navnet Neighborhood Music School, men skiftet til sitt nåværende navn da skolen begynte å gjøre seg kjent i New York-området. Skolen holdt opprinnelig til på Upper East Side i Manhattan, men flyttet i 1969 til nabolaget Morningside Heights, like i nærheten av Columbia University. 

## Referanser


## Eksterne lenker
*
Carl Finnigan

**Carl Finnigan** (født 1. oktober 1986 i Jarrow) er en engelsk fotballspiller som fra sesongen 2011-2012 spiller for Scottish Premier League-klubben St. Johnstone. Han kom da fra Falkirk hvor han kom da Anthony Stokes, som hadde vært på utlån til klubben fra den engelske Premier League-klubben Arsenal, ble solgt i Sunderland.

Før Finnegan kom til Falkirk, spilte han på Newcastles B-lag, hvor han tilsammen scoret 56 mål på 102 kampen han var på fra start, og 20 innhopp som innbytter, men han fikk ingen A-lagskamper.

## Eksterne lenker
*
Livingstonefallene

**Livingstonefallene** er en rekke store stryk i Kongoelven oppkalt etter oppdageren David Livingstone. De ligger i elvens nedre del i Den demokratiske republikken Kongo. Fallene begynner nær Kinshasa, nedenfor Malebo og slutter ved Matadi.

## Historie
Selv om David Livingstone var i øvre delen av Kongo, var han aldri i nærheten av Livingstonefallene. De fikk navnet av Henry Morton Stanley, som på denne måten hedret oppdageren. Siden strykene hindrer skipsfart til Kinshasa, ble jernbanen fra Matadi til Kinshasa, Kongobanen, bygget for å omgå problemet. 

## Beskrivelse
Livingstonefallene består av stryk som faller 270 meter på 350 km. Da Kongoelven er verdens mest vannrike elv etter Amazonas, som bare har stryk nær begynnelsen, kan man om man aksepterer stryk som fossefall, si at Livingstonefallene er verdens mest vannrike fossefall. Bredden på elva her er heller ikke stor, på flere strekninger er elva mindre enn 300 meter bred, og mesteparten av strekningen er ikke mer enn 800 meter bred. Når så elven har en vannføring på  kubikkmeter i sekundet, er det naturlig å planlegge et vannkraftverk i området.

**Grand Inga** er et slikt planlagt vannkraftverk. Ingafallene har en høydeforskjell på 96 meter og med  kubikkmeter i sekundet har man kalkulert at det er mulig å produsere nesten 40 GW her. Allerede er det to kraftverk i området, men om man bygger Grand Inga, vil det bli mer enn dobbelt så stort som det nåværende største vannkraftverket i verden, Tre kløfters demning-anlegget i Yangtze i Kina.
Holmberg

**Holmberg** kan vise til:

* Arvid Holmberg (1886–1958) –en svensk sportsutøver
* Barbro Holmberg (født 1952) – en svensk sosialdemokratisk politiker
* Carl Holmberg (1884–1909) – en svensk sportsutøver
* Erik Holmberg (1922–1998) – en norsk fotball spiller
* Gunnar Holmberg(1897–1975) – en svensk fotballspiller
* Kari Lise Holmberg (født 1951) – en norsk politiker
* Mikael Holmberg – en norsk illustratør og barnebok forfatter
* Nils Holmberg (1902–1981) – en svensk kommunistisk politiker
* Osvald Holmberg (1882–1969) – en svensk sportsutøver
* Pelle Holmberg (født 1948) – en svensk biolog og forfatter
* Per Holmberg (født 1951) – en svensk skuespiller
* Rolf Holmberg (1914–1979) – en norsk fotball spiller

## Se også
* Liste over norske etternavn på H
NM i fotball for kvinner 1996

**[[NM i fotball for kvinner|Norgesmesterskapet i fotball for kvinner]] 1996** er en norsk fotballturnering. 

Det var det 19. offisielle norgesmesterskap. Trondheims/Ørn slo Klepp i finalen som ble spilt lørdag 26. oktober på Ullevaal Stadion i Oslo. 
Trondheims/Ørn kom til finalen ved å slå Ranheim, Molde, Fløya og Haugar.
Klepp kom til finalen ved å slå Donn, Bøler, Kolbotn og Sandviken.

## Småfakta
* Det var et tilfelle av lag fra Eliteserien som ble slått ut av lag fra lavere divisjoner; Gjelleråsen ble slått ut av Brumunddal. Gjelleråsen endte for øvrig klart sist i Eliteserien.
* Den største seieren i Norgesmesterskapet det året var Sandvikens 13-0 over Sagaøya.

## Første runde

1=Onsdag 24. april
2=Lørdag 27. april
3=Onsdag 1. mai
4=Onsdag 8. mai

--------------------------------------------------------------------------------
### Andre runde
De fleste kampene ble spilt onsdag 8. mai.

5=Fredag 24. mai
6=Onsdag 12. juni
--------------------------------------------------------------------------------

### Tredje runde
De fleste kampene ble spilt søndag 23. juni.

7=Tirsdag 18. juni
8=Onsdag 19. juni
9=Lørdag 22. juni
10=Onsdag 26. juni

--------------------------------------------------------------------------------

### Kvartfinaler

--------------------------------------------------------------------------------
### Semifinaler

--------------------------------------------------------------------------------
Final
Trondheims/Ørn – Klepp 3-0
Ullevaal Stadion, 26/10.
Att: 2041
1-0  (33)
2-0 Randi Leinan (61)
3-0 Brit Sandaune (90)

## Finale

## Kilder
* Stein Langørgens hjemmeside (engelsk) 

* "Matchvinnere – selvfølgelig" – artikkel i Aftenposten, 27. oktober 1996.
Kjemsåsen Alpinsenter

**Kjemsåsen Alpinsenter** i Vefsn er Helgelands største alpinsenter og ligger i Kjemsåsen, en mil øst for Mosjøen. Anlegget har tre heiser og seks kilometer løypenett (lengste nedfart: 2,2 kilometer), samt ski- og brettpark. Toppen ligger 550 meter over havet, og fallhøyden er 270 meter. Helgeland Alpinsenter eies og drives på dugnad av Mosjøen Slalåmklubb.

## Se også
* Idrett og friluftsliv i Mosjøen
* Liste over norske alpinanlegg

## Eksterne lenker
* Kjemsåsen
David Andrew Wilkie

**David Andrew Wilkie** (1954–2024) var en skotsk svømmer og olympisk mester for Storbritannia. Wilkie deltok under Sommer-OL 1972 i München, hvor han tok sølv på 200&nbsp;m bryst og sommer-OL 1976 i Montréal, hvor han tok gull på samme øvelse, og sølv på 100&nbsp;m bryst. Han har også tre gull og to bronse fra langbane-VM, to gull og én sølv fra langbane-EM og to gull, én sølv og én bronse fra Samveldelekene.

## Referanser


## Eksterne lenker
*
Petra Thümer

**Petra Thümer** (født 1961) er en østtysk tidligere svømmer og olympisk mester og europamester. Hun tok gull på 400&nbsp;m og 800&nbsp;m fri under Sommer-OL 1976 i Montréal og tre gull under langbane-EM 1977 i Jönköping.

## Referanser


## Eksterne lenker
*
Haut-Uele

**Haut-Uele** (Øvre Uele) er en provins i Den demokratiske republikken Kongo. Før konstitusjonen av 2006 var Haut-Katanga en del av provinsen Orientale. Hovedstad i Haut-Katanga er byen Isiro. Provinsens navn er etter elven Uele som renner gjennom provinsen.

## Territorier
* Dungu
* Faradje
* Niangara
* Rungu
* Wamba
* Watsa

## Referanser
Brooke Bennett

**Brooke Marie Bennett** (født 1980) er en amerikansk svømmer. Hun tok sin første olympiske gullmedalje under Sommer-OL 1996 i Atlanta, da hun vant 800&nbsp;m fri. Fire år senere, under Sommer-OL 2000 i Sydney, tok hun gull på både 400&nbsp;m og 800&nbsp;m fri. Bennett har også én gull, fire sølv og én bronse fra kortbane- og langbane-VM, én gull og én sølv fra Panamerikanske leker og seks gull og én sølv fra Stillehavslekene.

## Referanser


## Eksterne lenker
*
Dagmar Hase

**Dagmar Hase** (født 1969) er en tysk tidligere svømmer som under sommer-OL 1992 i Barcelona tok gull på 400&nbsp;m fri og sølv på 200&nbsp;m rygg og 4&times;100&nbsp;m medley stafett. Fire år senere, under sommer-OL 1996 i Atlanta, tok Hase sølv på 400&nbsp;m og 800&nbsp;m fri og 4&times;200&nbsp;m fri stafett, samt én bronse på 200&nbsp;m fri. Hase har også to gull, fem sølv og én bronse fra kortbane- og langbane-VM, samt fem gull, fire sølv og to bronse fra langbane-EM.

## Referanser


## Eksterne lenker
*
Virginia Duenkel

**Virginia Ruth «Ginny» Duenkel** (født 7. mars 1947 i Orange, New Jersey) er en amerikansk tidligere svømmer, som under sommer-OL 1964 i Tokyo tok gull på 400&nbsp;m fri og bronse på 100&nbsp;m rygg. Hun har også én gullmedalje på 4&times;100&nbsp;m medley stafett fra Panamerikanske leker 1963 i São Paulo.

## Referanser


## Eksterne lenker
*
Judge Reinhold

**Edward Ernest «Judge» Reinhold jr.** (født 1957) er en amerikansk skuespiller, kjent for roller i filmer som *[[Beverly Hills Cop]]*, Fast Times at Ridgemont High og *[[The Santa Clause]]*. Reinhold har i løpet av sin karriere opptrådt i mer enn 75 filmer. Han debuterte som skuespiller i filmene *[[Stripes]]* og *Fast Times at Ridgemont High* i 1982.

Reinholds første opptreden på TV var i en musikkvideo der Pat Benatar sang «Shadows of the Night», der han spilte en ikke navngitt pilot. Reinholds første store filmrolle var som highschooleleven Brad Hamilton i filmen *Fast Times at Ridgemont High* sammen med skuespillerne Sean Penn, Forest Whitaker, Jennifer Jason Leigh og Nicolas Cage. 

Reinhold spilte senere Detektiven Billy Rosewood, som var den yngre politietterforskern som jobbet sammen med Eddie Murphy, i *[[Beverly Hills Cop]]*. Han har spilt rollen som Billy Rosewood i de to oppfølgerne og i 1986 spilte han i filmen *Ruthless People*. 

Reinhold ble nominert til en Emmy for sin rolle i TV-serien *[[Seinfeld]]*, der han spilte en rolle som hadde utviklet en besettelse for Jerrys foreldre. Reinhold har også spilt i Steven Spielbergs episke miniserie *[[Into the West]]*.

## Referanser


## Eksterne lenker
*
Ituri (provins)

**Ituri** er en provins i Den demokratiske republikken Kongo. Før konstitusjonen av 2006 var Ituri en del av provinsen Orientale. Hovedstad i Ituri er byen Bunia.

## Geografi
Provinsen ligger nordøst for elven Ituri, og på vestre bredd av Albertsjøen. Den grenser mot Uganda og Sudan. Den har fem administrative territorier:

* Aru (6 740 km²)
* Djugu (8 184 km²) 
* Irumu (8 730 km²)
* Mahagi (5 221 km²) 
* Mambasa (36 783 km²)

Ituri ligger på et høyt platå fra 2000 til 5000 moh.  Den store regnskogen Ituri-regnskogen ligger her, men det er også savanne i provinsen. Kongos nasjonaldyr, okapi, finnes her. Et viktig innslag i floraen er mangongo. Bladene av mangongo brukes av mbutiene til å bygge bostedene.

## Økonomi
Gullgruvene Kilo-Moto finnes i Ituri. Tidlig i det 21. århundre har det blitt funnet olje på kysten av Albertsjøen.

## Referanser
Trang fremre urunda vokal

**Trang fremre urunda vokal** er en vokal som brukes i mange talespråk. Symbolet som representerer lyden i det internasjonale fonetiske alfabetet (IPA) er «», mens symbolet i X-SAMPA er .

I de fleste språk som skriver med det latinske alfabetet brukes bokstaven *[[i]]* for å representere lyden; et unntak er engelsk, som ofte bruker bokstaven *[[e]]* i stedet.

## Trekk
* Vokalen er trang, hvilket betyr at tunga er så nær ganen som mulig uten å skape hindringer som ville gjort den til en konsonant.
* Den er en fremre vokal, hvilket betyr at tunga er så langt framme i munnen som mulig uten å skape hindringer som ville gjort den til en konsonant.
* Leppestillinga er urunda, altså er leppene spredt.

## Eksempler
Reinhold Senn

**Reinhold Senn** (født 6. desember 1936 i Imst, Tirol, død 1. juni 2023) var en østerriksk aker som deltok i de olympiske vinterleker 1964 i Innsbruck.

Senn vant en olympisk sølvmedalje i aking under Vinter-OL 1964 i Innsbruck. Sammen med Helmut Thaler kom han på andreplass i toer for menn bak sine landsmenn Manfred Stengl og Josef Feistmantl.

## OL-medaljer
* 1964  Innsbruck -  Sølv i aking, toer menn  Østerrike

## Referanser


## Eksterne lenker
*
Adolphe Muzito

**Adolphe Muzito** (født 1957 i Gungu, Kwilu-distriktet) er en kongolesisk politiker og økonom. Han var statsminister i Den demokratiske republikken Kongo. 

Han er medlem av Unified Lumumbistiske Party, og var finansminister under Antoine Gizenga fra 2006 til 2008. 

10. oktober 2008 ble han utnevnt til statsminister av president Joseph Kabila og satt til 6. mars 2012. 

I 2015 ble han suspendert fra partiet for tre år for å ha vært for frittalende.

## Referanser
Kongolesisk franc

**Kongolesisk franc** (FC, franc congolais) er den valuta som brukes i Den demokratiske republikken Kongo i Afrika. Valutakoden er CDF. 1 franc = 100 centimes. Valutaen utstedes av Banque Centrale du Congo, som har hovedkontor i Kinshasa. I desember 2009 fikk man 155 CDF for 1 norsk krone. Valutaen finnes bare i sedler, og en franc-seddelen har bildet *«[[Lumumba]] et ses Compagnons»* i lenker på baksiden.

## Valutahistorie
*Da landet var belgisk koloni, fra 1887 til 1967, ble det utgitt franc og centimes som hadde samme verdi som belgiske franc. Fra 1952 var de merket «Congo Belge» eller «Belgische Congo». De ble også brukt i Rwanda og Burundi.
*Fra 1887 ble det også gitt ut hullede koppermynter med verdiene 1, 2, 5 og 10 centimes, sammen med sølvmynter i verdiene 50 centimes, og 1, 2, og 5 franc. Men sølvmyntene opphørte i 1896.
*I 1906 begynte man å gi ut hullede mynter i en kobber-nikkel-legering med verdiene 5-, 10- og 20-centimes. Alle myntene opphørte i 1919.
*Fra 1920 ga man ut 1 franc mynter, fra 1921 også 50 centimes. Men det stoppet i 1929.
*På 1940-tallet ble det gitt ut sekskantede mynter i flere valører, men det stoppet i 1947.
*Fra 1960 ga Rwanda og Burundi ut egne franc. 
*I 1967 ble myntenheten « zaïre» introdusert. 1 zaïre var 1000 franc.
*Franc ble gjeninnført i 1997, da den erstattet zaïre i forholdet 1 franc =  zaïre.

## Referanser


## Eksterne lenker
* Gå til siden over pengesedler fra DR Kongo
* Banque Centrale du Congos hjemmesider
Lin Li

**Lin Li** (kinesisk: , pinyin: ; født 4. mai, 1970 i Nantong, Jiangsu) er en kinesisk tidligere svømmer som vant gull på 200&nbsp;m medley og sølv på 400&nbsp;m medley og 200&nbsp;m bryst under sommer-OL 1992 i Barcelona. Fire år senere, under sommer-OL 1996 i Atlanta, tok hun bronse på 200&nbsp;m medley. Li har også to gullmedaljer fra langbane-VM 1991 i Perth, én gull fra Stillehavslekene 1989 i Tokyo og tre gull fra Sommeruniversiaden 1991 i Sheffield.

## OL-medaljer
*  1992  Barcelona - **Gull** i svømming, 200 m medley damer Kina 
*  1992  Barcelona - Sølv i svømming, 400 m medley damer Kina 
*  1992  Barcelona - Sølv i svømming, 200 m bryst damer Kina 
*  1996  Atlanta - Bronse i svømming, 200 m medley damer Kina 

## Referanser


## Eksterne lenker
*
Sigisfred Mair

**Siegfried Mair** (født 10. august 1939 i Toblach, død 15. mai 1977) var en italiensk aker som deltok i de olympiske vinterleker 1964 i Innsbruck, 1968 i Grenoble og 1972 i Sapporo.

Mair vant en olympisk bronsemedalje i aking under Vinter-OL 1964 i Innsbruck. Sammen med Walter Ausserdorfer kom han på tredjeplass i konkurransen toer for menn, bak to lag fra Østerrike.

Mair omkom i en bilulykke i 1977.

## OL-medaljer
* 1964  Innsbruck -  Bronse i aking, toer menn  Italia

## Referanser


## Eksterne lenker
*
Manfred Schmid

**Manfred Schmid** (født 6. juni 1944 i Liezen, Steiermark), er en østerriksk tidligere aker som deltok i de olympiske vinterleker 1964 i Innsbruck, 1968 i Grenoble, 1972 i Sapporo og 1976 i Innsbruck.

Schmid ble olympisk mester i aking under Vinter-OL 1968 i Grenoble. Han vant konkurransen ener for menn foran Thomas Köhler og Klaus-Michael Bonsack begge fra Øst-Tyskland. Sammen med Ewald Walch kom han på andreplass i toer for menn bak Thomas Köhler og Klaus-Michael Bonsack.

Schmid ble verdensmester i aking to ganger begge i toer for menn, 1969 og 1970 i Königssee.

## OL-medaljer
* 1968  Grenoble -  **Gull** i aking, ener menn  Østerrike 
* 1968  Grenoble -  Sølv i aking, toer menn  Østerrike

## Eksterne lenker
*
Helene Knoop

**Helene Knoop** (født 26. november 1979 i Drøbak) er en norsk maler som bor og arbeider i Oslo. Mellom 1998 og 2000 var hun elev og assistent hos Reidar Finsrud, og fra 2000 til 2003 var hun elev av Odd Nerdrum.

Knoop tilhører en gruppe figurative malere i Norge som kaller seg selv «kitsch-malere», basert på Nerdrums fortolkning av maleri- og skulpturtradisjonen. Flere av Knoops motiver er klart påvirket av Nerdrum-skolen, men hennes maleri skiller seg ut gjennom klare assosiasjoner til italiensk renessanse- og barokkunst. Hun administrerer nettstedet *WorldWideKitsch* sammen med Nerdrum-eleven Jan Ove Tuv, og har vært en av hovedpersonene bak Kitsch-biennalen.

Knoop har hatt flere separatutstillinger, blant annet i Galleri Trafo 2009 med utstillingen «De ni muser» og i Trygve Lie Gallery 2007 med utstillingen «Déjà vu». I tillegg kommer en lang rekke kollektivutstillinger, deriblant i Edsvik Konsthall 2009, Knapperud Konsthall 2009, Haus der Kunst i München 2005, Solli Brug 2004 og Haugar Vestfold Kunstmuseum 2002. Hun var dessuten festspill-utstiller i Nesbyen i 2007.

## Referanser


## Eksterne lenker

* 
* WorldWideKitsch
Ewald Walch

**Ewald Walch** (født 18. august 1940 i Innsbruck, Tirol, død 27. oktober 2023), var en østerriksk tidligere aker som deltok i de olympiske vinterleker 1968 i Grenoble og 1972 i Sapporo.

Walch vant en olympisk sølvmedalje i aking under Vinter-OL 1968 i Grenoble. Sammen med Manfred Schmid kom han på andreplass i toer for menn bak Thomas Köhler og Klaus-Michael Bonsack fra Øst-Tyskland.

Walch ble verdensmester i aking tre ganger, alle i toer for menn, 1960 i Garmisch-Partenkirchen, 1969 og 1970 i Königssee.

## OL-medaljer
* 1968  Grenoble -  Sølv i aking, toer menn  Østerrike

## Referanser


## Eksterne lenker
*
Tim Burke

**Timothy «Tim» Burke** (født 3. februar 1982 i New York, USA) er en amerikansk tidligere skiskytter som debuterte i verdenscupen i skiskyting i 2004.

Under VM 2007 i Antholz endte han på 7.-plass på mennenes normaldistanse, hans beste prestasjon i et mesterskap. Han fikk en ytterligere opptur i 2009/10-sesongen hvor han i Östersund tok sin beste verdenscup-plassering med sin 2.-plass. 20. desember 2009 overtok han også ledelsen i verdenscupen i skiskyting som den første amerikaner noensinne.

Karrierens høydepunkt kom med en overraskende sølvmedalje under VM 2013 på 20 kilometer. 

## Referanser


## Eksterne lenker
* 
* Tim Burke på biathlonworld.com
Angelika Dünhaupt

**Angelika Dünhaupt** (født 22. desember 1946 i Hahnenklee, Goslar, Niedersachsen), er en vesttysk tidligere aker som deltok i de olympiske vinterleker 1968 i Grenoble.

Dünhaupt vant en olympisk bronsemedalje i aking under Vinter-OL 1968 i Grenoble. Hun kom på sjetteplass i konkurransen ener for damer, bak Ortrun Enderlein, Anna-Maria Müller fra Øst-Tyskland, Erika Lechner fra Italia, østtyske Angela Knösel og Christa Schmuck fra Vest-Tyskland. Men de østtyske damene ble diskvaifisert ettersom de ulovlig hadde varmet meiene på kjelkene. Gullmedaljen gikk til Erika Lechner, Christa Schmuck fikk sølv og bronsemedaljen gikk til Dünhaupt.

## OL-medaljer
* 1968  Grenoble -  Bronse i aking, ener damer  Vest-Tyskland

## Eksterne lenker
*
Wolfgang Winkler

**Wolfgang Winkler** (født 21. oktober 1940 i Tegernsee i Bayern), er en  vesttysk tidligere aker som deltok i de olympiske vinterleker 1968 i Grenoble og i 1972 i Sapporo.

Winkler vant en olympisk bronsemedalje i aking under Vinter-OL 1968 i Grenoble. Sammen med Fritz Nachmann kom han på tredjeplass i toer for menn, bak Klaus-Michael Bonsack og Thomas Köhler fra Øst-Tyskland og østerrikske Manfred Schmid og Ewald Walch.

## OL-medaljer
* 1968  Grenoble -  Bronse i aking, toer menn  Vest-Tyskland

## Referanser


## Eksterne lenker
*
Erika Lechner

**Erika Außendorfer-Lechner** (født 28. mai 1947) er en italiensk tidligere aker som deltok i de olympiske vinterleker 1964 i Innsbruck, 1968 i Grenoble og i 1972 i Sapporo.

Lechner ble olympisk mester i aking under Vinter-OL 1968 i Grenoble. Hun kom på tredjeplass i konkurransen ener for damer, bak Ortrun Enderlein og Anna-Maria Müller fra Øst-Tyskland. Men de østtyske damene ble diskvalifisert ettersom de ulovlig hadde varmet meiene på kjelkene. Østtyske Angela Knösel som kom på fjerdeplass ble også diskvalifisert. Sølv- og bronsemedaljene gikk til Christa Schmuck og Angelika Dünhaupt begge fra Vest-Tyskland.

## OL-medaljer
* 1968  Grenoble -  **Gull** i aking, ener damer  Italia

## Eksterne lenker
* 
*  Biografi på www.Medagliedoro.org
*  Nones, Ia Lechner eMonti: l'inedito 68 ai Giochi di Grenoble på www.Dolomiti.org
Christa Schmuck

**Christina «Christa» Schmuck** (født 26. januar 1944 i Salzburg, Salzburg (delstat) i Østerrike), er en vesttysk tidligere aker som deltok i de olympiske vinterleker 1968 i Grenoble og i 1972 i Sapporo.

Schmuck vant en olympisk sølvmedalje i aking under Vinter-OL 1968 i Grenoble. Hun kom på femteplass i konkurransen ener for damer, bak Ortrun Enderlein, Anna-Maria Müller fra Øst-Tyskland, Erika Lechner fra Italia og østtyske Angela Knösel. Men de østtyske damene ble diskvalifisert ettersom de ulovlig hadde varmet meiene på kjelkene. Gullmedaljen gikk til Erika Lechner og Schmuck fikk sølv.

## OL-medaljer
* 1968  Grenoble -  Sølv i aking, ener damer  Vest-Tyskland

## Eksterne lenker
*
Olga Fatkulina

**Olga Aleksandrovna Fatkulina** (russisk: Ольга Александровна Фаткулина, født 23. januar 1990 i Tsjeljabinsk i daværende Sovjetunionen) er en russisk skøyteløper som spesialiserer seg på 500 meter,  meter og  meter. Hun vant gull på 2×500 m og bronse på  meter og  meter under junior-VM i 2009, og holder den russiske rekorden på  meter. 

Fatkulina vant verdenscupen for juniorer på 500 m 2008&ndash;09 etter å ha vunnet sju av åtte tellende løp. Hun ble nummer to i sammendraget på  meter etter å ha vunnet ett av fem løp.

Hun kvalifiserte seg for det russiske verdenscuplaget for seniorer den følgende sesongen, og vant B-gruppa på  meter i Calgary i sitt tredje stevne. I det fjerde verdenscupstevnet, i olympiahallen i Salt Lake City, ble Fatkulina nummer seks på  meter og satte russisk rekord. Hun ble også nummer 16 på lørdagens 500 meter etter å ha rykket opp fra B-gruppa med seier dagen før.

Fatkulina ble nummer åtte i sprint-VM 2010, hennes første internasjonale seniormesterskap. Hun ble nummer fire på det avsluttende  meter-løpet, hennes beste distanseplassering noen gang.

Fatkulina fikk sin olympiske debut i Vancouver 2010. Hun fikk ingen framskutte plasseringer, med 20.-plass både på 2 × 500 meter og meter.

## Verdenscupen i hurtigløp på skøyter
### Verdenscupseire
Individuelle seire

Lagseire

### Sammenlagt i [[Verdenscupen på skøyter|verdenscupen]]
Oppdatert etter sesongen 2021/22.

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.

## Personlige rekorder

Oppdatert pr 30. mars 2022.

## Referanser


## Eksterne lenker
* 
* 
*  Olga Fatkulina på SpeedskatingResults.com
*  Olga Fatkulina på Jakub Majerski's Speedskating database (Adelskalender distanser og sammenlagt)
*  Olga Fatkulina på www.isu.html.infostradasports.com og en arkivert profil-side (Olga Fatkulina) fra isuresults.eu
*  Olga Fatkulina på Ruskating.com
* 
;Bilder
*  Olga Fatkulina på SpeedSkatingPhotos.info/DesgPhoto.com
Helt ærlig

***Helt ærlig*** er en norsk portrettserie på syv episoder som ble sendt på TV 2 fra 2009 til 2010. Programleder var Thomas Leikvoll.

## Gjester
*Sturla Berg-Johansen
*Dorthe Skappel
*Halvard Flatland
*Ane Dahl Torp
*Elin Tvedt
*Øyvind «Vinni» Sauvik 
*Aylar Lie

## Referanser


## Eksterne lenker
*
Ute Rührold

**Ute Rührold** (gift: -Böhme (skilt), -Klawonn) (født 9. desember 1954 i Zerbst, Anhalt-Bitterfeld i Sachsen-Anhalt), er en østtysk tidligere aker som deltok i de olympiske vinterleker 1972 i Sapporo og 1976 i Innsbruck.

Rührold vant en olympisk sølvmedalje i aking under Vinter-OL 1972 i Sapporo. Hun kom på andreplass i ener for damer bak sin landsmann Anna Maria Müller.

Fire år senere, under vinter-OL 1976 i Innsbruck vant hun en ny sølvmedalje i ener for damer, konkurransen ble vunnet av landsmannen Margit Schumann.

## OL-medaljer
* 1972  Sapporo -  Sølv i aking, ener damer  Øst-Tyskland 
* 1976  Innsbruck -  Sølv i aking, ener damer  Øst-Tyskland

## Personlig
Rührold var tidligere gift med OL-deltager og håndballspiller Wolfgang Böhme.

## Eksterne lenker
*
Margit Schumann

**Margit Schumann** (født 14. september 1952 i Waltershausen i Landkreis Gotha i Thüringen, død 11. april 2017 i Oberhof) var en østtysk aker som deltok i De olympiske vinterleker i 1972 i Sapporo, 1976 i Innsbruck og 1980 i Lake Placid.

Schumann vant en olympisk bronsemedalje i aking under Vinter-OL i 1972 i Sapporo. Hun kom på tredjeplass i ener for damer, bak sine landsmenn Anna Maria Müller og Ute Rührold.

Fire år senere, under Vinter-OL i 1976 i Innsbruck, ble hun olympisk mester i aking. Hun vant ener for damer foran sin landsmann Ute Rührold og Elisabeth Demleitner fra Vest-Tyskland.
  
Schumman ble verdensmester i aking fire ganger, alle i ener for damer: 1973 i Oberhof, 1974 i Königssee, 1975 i Hammarstrand og 1977 i Innsbruck.

## OL-medaljer
* 1976  Innsbruck -  **Gull** i aking, ener damer  Øst-Tyskland 
* 1972  Sapporo -  Bronse i aking, ener damer  Øst-Tyskland

## Referanser


## Eksterne lenker
*
Anna-Maria Müller

**Anna-Maria Müller** (gift: **Murach**) (1949–2009) var en østtysk aker som deltok i de olympiske vinterleker 1968 i Grenoble og 1972 i Sapporo.

Müller ble olympisk mester i aking under Vinter-OL 1972 i Sapporo. Hun vant konkurransen i ener for damer foran sine landsmenn Ute Rührold og Margit Schumann.

Fire år tidligere, under vinter-OL 1968 i Grenoble kom hun på andreplass i konkurransen ener for damer bak sin landsmann Ortrun Enderlein. Men de østtyske damene ble diskvalifisert ettersom de ulovlig hadde varmet meiene på kjelkene. Østtyske Angela Knösel som kom på fjerdeplass ble også diskvalifisert.

## OL-medaljer
* 1972  Sapporo -  **Gull** i aking, ener damer  Øst-Tyskland

## Referanser


## Eksterne lenker
*
Lomami (provins)

**Lomami** er en provins i Den demokratiske republikken Kongo. Lomami ble en provins etter 18. februar 2009 som følge av konstitusjonen av 2006. Den var tidligere (før 2006) en del av den større provinsen Kasaï-Oriental, som nå er blitt delt opp i nye Kasaï-Oriental, Lomami og Sankuru. Hovedstaden i Lomami er byen Kabinda.

## Geografi
Lomami ligger ved elva Lomanis sørlige bredder. Provinsen har sitt navn fra denne elva.

## Referanser
Antoine Gizenga

**Antoine Gizenga** (født 5. oktober 1925, død 24. februar 2019) var en kongolesisk politiker, og var landets statsminister fra 2006 til 2008.

Gizenga ble utnevnt til visestatsminister av Kongos første statsminister, Patrice Lumumba. Etter Lumumbas død ledet Gizenga en eksilregjering i Stanleyville. Den nye regjeringen ble anerkjent av 21 stater i februar 1961. Gizenga satt fengslet fra januar 1962 til juli 1964, og fra oktober 1964 til november 1965. Deretter var han landsforvist fram til 1992. 

Antoine Gizenga var en av Lumumbistpartiets presidentkandidater i valget i 2006. Gizenga fikk 13% av stemmene og kom på tredjeplass i presidentvalget, etter de to hovedkonkurrentene Joseph Kabila og Jean-Pierre Bemba.

30. desember 2006 tiltrådte han som regjeringsjef, utnevnt av president Joseph Kabila. Han ble den første som holdt posten etter at den hadde blitt avskaffet i 1997. Han valgte å gå av 25. september 2008.

## Referanser
Anthony Andrews

**Anthony Andrews** (født 12. januar 1948 i Finchley i Hampstead, London) er en britisk skuespiller. 

Han er sønn av en danser og en orkesterdirigent, og vokste opp i trange kår sammen med sine fire søsken. På grunn av sine mange roller som engelsk overklassegutt blir han ofte ansett for å ha en velstående bakgrunn.
 
Andrews startet sin karriere som teaterskuespiller ved Chichester Festival Theatre, og det er ved teatret han har hatt sitt primære virke, selv om han også har arbeidet en del innenfor fjernsyn. Han er særlig kjent for sin rolle som Sebastian Flyte i TV-serien *[[Gjensyn med Brideshead (TV-serie)|Gjensyn med Brideshead]]* (1981), en dramatisering av Evelyn Waughs roman med samme navn. For rollen som den alkoholiserte og dypt ulykkelige Sebastian Flyte ble han i 1981 tildelt den britiske filmprisen BAFTA samt en Golden Globe som beste TV-skuespiller.

Andrews har siden 1971 vært gift med skuespilleren Georgina Simpson, og de har tre barn sammen. Han er uttalt dyslektiker og engasjert i arbeidet mot anoreksi ettersom en av hans tre døtre er rammet av denne sykdommen.

## Filmografi (i utvalg)
* *[[Herskap og tjenere]]* (1971; TV-serie)
* *[[Romeo og Julie]]* (1978)
* *Danger UXB* (1979; TV-serie)
* *[[Gjensyn med Brideshead (TV-serie)|Gjensyn med Brideshead]]* (1981; TV-serie)
* *[[Ivanhoe]]* (1982) 
* *Den røde pimpernell* (1982)
* *Sparkling Cyanide* (1983; TV-film)
* *The Woman He Loved* (1988)
* *Jewels* (1992; TV-miniserie)
* *Haunted* (1995)
* *David Copperfield* (2000; TV-film)
* *Love in a Cold Climate* (2001; TV-miniserie)
* *Spionene fra Cambridge* (2003; TV-serie)
* *[[Miss Marple]]* (2006; TV-serie)

## Referanser


## Eksterne lenker
* 
*
Association Internationale Africaine

**Association Internationale Africaine** (AIA) var en organisasjon som ble opprettet av kong Leopold II av Belgia i 1876 med det formål å utforske landskapet og befolkningen i Sentral-Afrika.

Organisasjonens offisielle mål var humanitære aksjoner, men det uttalte målet med gruppen var å studere det stort sett uutforskede Afrika og «sivilisere» de innfødte. Foreningen var ment å være en felles innsats mellom flere europeiske land til der hver enkelt nasjon skulle sette ned sin egen nasjonale komite til leting i teorien skulle dele informasjon de fant med resten av organisasjonen, derav deres samarbeid. Men nasjonale økonomiske interesser tok raskt for gruppens angivelig filantropiske idealer. Hver enkelt av landens komiteer organiserte forskjellige ekspedisjoner inn i de afrikanske landene og det var svært lite deling av informasjon noe som resulterte i at hver nasjon hevdet at enkelte deler av Afrika for seg selv. 

Det var mange europeiske land som ville ha en del av den afrikanske kaken og erverve et fotfeste i Afrika. Frankrike okkuperte Tunisia og Kongo i 1881 og Guinea i 1884. I 1882 okkuperte Storbritannia deler av det ottomanske Egypt som i sin tur hersket over Sudan og deler av Somalia. I 1870 og 1882 tok Italia besittelse av de største delene av Eritrea, mens Tyskland erklærte Togo, Kamerun og Sørvest-Afrika for å være under deres beskyttelse i 1884. 

Det store antallet konkurrerende interesser forårsaket at foreningen ble oppløst og smuldret bort etter hvert som medlemslandene bare ville tjene deres nasjonale interesser. Forbundets endelige brudd kom på en konferanse Berlin i 1884-1885.